Μπέτυ Βαλάση

Η Μπέτυ (Δέσποινα) Βαλάση (Θεσσαλονίκη, 10 Ιανουαρίου 1937) είναι Ελληνίδα ηθοποιός του θεάτρου, του κινηματογράφου και της τηλεόρασης.

 Βιογραφία 
Γεννήθηκε στη Θεσσαλονίκη από γονείς πρόσφυγες της Μικράς Ασίας. Ο μεγάλος αδελφός του πατέρα της σφαγιάστηκε από τους Τούρκους το 1922. Το πραγματικό της όνομα είναι Δέσπω (Δέσποινα), αλλά η μητέρα της το άλλαξε σε Μπέτυ. Όταν ήταν μικρή οι γονείς της χώρισαν. Ο πατέρας της έμεινε στην Κατερίνη και ίδρυσε μονάδα παραγωγής καπνών, όπως είχε η οικογένειά του στη Μικρά Ασία, ενώ η μητέρα της μετακόμισε στην Αθήνα. Για πολλά χρόνια η μικρή Μπέτυ ταξίδευε με τρένο μεταξύ Αθήνας και Κατερίνης, ώστε να βλέπει και τους δύο γονείς της.

Αποφοίτησε από το εξατάξιο 5ο Γυμνάσιο Εξαρχείων. Στο θέατρο μαθήτευσε κοντά σε σπουδαίους δασκάλους, όπως τον Αιμίλιο Χουρμούζιο, την Κατίνα Παξινού, τον Άγγελο Τερζάκη και τον Σωκράτη Καραντινό.

Τη συνέδεε στενή φιλία με τη Μελίνα Μερκούρη, με την οποία έπαιξε μαζί στο θέατρο και στον κινηματογράφο.

Σύμφωνα με δημόσια δήλωσή της το 2019, σε όλη της τη ζωή ψηφίζει ΚΚΕ.

Έκανε δύο γάμους και απέκτησε ένα γιο, το Νικόλα Χάρι Μινισσάλι, ο οποίος σπούδασε σκηνοθεσία στο εξωτερικό. Τον δεύτερο σύζυγό της, γνωστό ηθοποιό Τίτο Βανδή, ερωτεύθηκε το 1982, παντρεύτηκε το 1984 και παρέμειναν μαζί μέχρι το θάνατό του το 2003, σε ηλικία 86 ετών.

Ανιψιός της είναι ο Χρήστος Γιαννούλης, δημοσιογράφος και βουλευτής Α΄ Θεσσαλονίκης του ΣΥΡΙΖΑ–Π.Σ.

 Καριέρα 

 Θέατρο 
Η Μπέτυ Βαλάση είχε πολλές επιτυχίες στο θέατρο, στο πλευρό καταξιωμένων ηθοποιών.

Το 1961 έδωσε την πρώτη της παράσταση στο θέατρο Καλουτά, δίπλα στον Κάρολο Κουν και τη Μαίρη Αρώνη. Ενσάρκωσε τον ρόλο της Παλλάδας Αθηνάς στη σατιρική τριλογία Οδύσσεια του θεατρικού συγγραφέα Μανώλη Σκουλούδη.

 Κινηματογράφος 
Από το 1960 έως το 2004 έπαιξε σε τουλάχιστον 14 ελληνικές ταινίες μεγάλου μήκους καταξιωμένων σκηνοθετών.

 Τηλεόραση 
Έγινε ευρέως γνωστή και δημοφιλής στο κοινό μέσα από την πρωταγωνιστική της συμμετοχή στην επιτυχημένη – και τελευταία ασπρόμαυρη – τηλεοπτική σειρά Λωξάντρα, η οποία προβλήθηκε από την ΕΡΤ το 1980.

Ερμήνευσε τον ομώνυμο ρόλο και σύμφωνα με τους κριτικούς ήταν ο καλύτερος της καριέρας της.

 Φιλμογραφία 
+ΕΤΟΣΤΙΤΛΟΣ ΤΑΙΝΙΑΣΣΚΗΝΟΘΕΣΙΑΡΟΛΟΣΠΑΡΑΓΩΓΗ1960Ηδονή και πάθος Κυριάκος ΜαυροπάνοςΚυριάκος Μαυροπάνος1967Ανοιχτή επιστολή Γιώργος ΣταμπουλόπουλοςγειτόνισσαΓιώργος Σταμπουλόπουλος Studio A1971Θα μπορούσαμε να κάνουμε κάτι εμείςΚωστής ΖώηςΤΑΙΚΑ Φιλμ1973Ο προεστός του χωριού Βασίλης ΡίτσοςΜαργαρώΗλίας ΠεργαντήςΟ αστερισμός της ΠαρθένουΓιάννης ΔαλιανίδηςΛουκίαΦίνος Φιλμ1977Οι κυνηγοί Θόδωρος Αγγελόπουλοςγυναίκα ξενοδόχουZDF/ARTE, Institut National de l'Audiovisuel19781922 Νίκος ΚούνδουροςΕλληνικό Κέντρο ΚινηματογράφουΚραυγή γυναικών Ζυλ ΝτασένΜάργκαρετBrennFilm, MelinaFilm1981Ο Θανάσης και το καταραμένο φίδι Ντίνος ΚατσουρίδηςΑγγέλα ΧρυσαφάκηΝτίνος Κατσουρίδης1985Ρένα, τα ρέστα σου Αλέκος ΣακελλάριοςΜπέτυ ΠιπιλήFestival FilmΜια τόσο μακρινή απουσία Σταύρος ΤσιώληςΕΚΚ, Σταύρος Τσιώλης, Γ. και Α. Αρβανίτης1986Γλυκιά πατρίδαΜιχάλης ΚακογιάννηςΣάραΜιχάλης Κακογιάννης2004Αγάπη στα 16 Κώστας ΧαραλάμπουςγιαγιάΕΚΚ, ΕΡΤ, Town Film, AB Seahorse Films, Nova,
Programme Media de la Communaute Europeenne Χαιρέτα μας τον πλάτανοΔημήτρης ΜακρήςΕυαγγελίαΕΚΚ, ΕΡΤ, DM Film Productions
 Παραπομπές 

Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης